Buy a Deer Antlers Snowflake Bag online!
Deer Antlers Snowflake Bag
Create your own Bag › Holidays & Occasions T-Shirts › Christmas T-Shirts › Deer Antlers Snowflake HEUNINGSOET DIE STILLE WRAAK deur Elise Breytenbach | Bydraes | Woes - Kreatiewe platform vir Afrikaans
Titel: HEUNINGSOET DIE STILLE WRAAK
Datum gepubliseer: 14 Sep 2011
“Wat op aarde maak jy nou?” vra sy. Hy is besig om te boor bokant die wasbak in hul badkamer en sy sien hoe die teël lelik kraak.
“Dis my huis en ek kan maak en breek soos ek wil,” antwoord hy.
“Dis nie die punt nie. Waarmee is jy besig?”
“Ek sit nog ‘n houer vir my eie tandeborselglasie op. Ek hou nie meer van ons twee se tandeborsels in dieselfde glasie nie. Dis te intiem en ek gril buitendien vir joune.”
Dis nou wragtig die laaste strooi, dink sy.
Vyf jaar gelede, na hul laaste kind die huis verlaat het, het hy vir die soveelste keer aangekondig dat hy wil skei. Dat hy haar nie meer liefhet nie. Sy het gesê: “Die ou storietjie is al afgesaag. Jy sê dit al vyf-en-twintig jaar lank.”
“Hierdie keer is ek baie ernstig.”
“Niks verhoed jou om jou goed te vat en te loop nie.”
Dit was juis die hele probleem. Hy wou hê sý moes loop. Dan kan die wêreld ‘n vinger na háár wys en hom selfs dalk bejammer. Dit sal dalk ook in sy guns tel as dit by ‘n finansiële skikking kom.
Kort na hul troue het sy agtergekom dat daar eintlik net twee goed was wat vir hom van kardinale belang was, naamlik sy aardse besittings en ander mense se opinie van hom. Sy en die vier kinders het al die jare daarmee saamgeleef: Die sjarmante man van wie almal ‘n hoë dunk het. Die mooi manier waarop hy hulle in die openbaar behandel. Die onvergenoegde buffel tuis. As hulle saam uit was, of dit nou ‘n werksfunksie of net ‘n doodgewone kerkbasaar was, het hy haar altyd op pad huis toe in die motor sit en roskam omdat sy nie sy openbare beeld genoeg uitgebou het nie. Sy was nie vriendelik genoeg met sy sekretaresse nie. Of sy was te vriendelik met een of ander man. Of sy hoef nie dít of dát vir sy baas te gesê het nie. Of sy het te hard gelag. Maar sy het dit alles stilswyend verduur ter wille van die kinders, wat soos verskrikte muisies op die agterste sitplek van die motor gesit het. Sy het geweet dat sy onredelike toorn oorspoel na die kinders as sy hom durf teëgaan. Sy was finansieel totaal afhanklik van hom. Met vier kinders wat een na die ander hul opwagting gemaak het, moes sy eers die arbeidsmark vaarwel toeroep.
Hy het begin om die lewe in die huis doelbewus vir haar ondraaglik te maak, want hy het gehoop sy sou naderhand uit haar eie loop. Hy het vir haar gesê sy is ‘n finansiële las vir hom. Sy oorsese vakansies waarna hy sy lewe lank so uitgesien het, kan hom die helfte goedkoper kos as hy haar nie hoef saam te piekel nie. “Jy kan mos maar sonder my gaan,” het sy kamstig grootmoedig gesê, maar haar stilletjies verlekker in die wete dat hy dit nooit sal doen nie, want wat sal die mense sê?
Met die kinders uit die huis, het sy weer begin werk. En begin terugpraat. En haar eie geld begin spaar. Tot tyd en wyl dit háár pas om te loop, is ‘n gratis dak oor haar kop en gratis spys op haar tafel nie te versmaai nie.
Twee jaar gelede het hy sy strategie verander. Hy het hom van haar begin isoleer in die huis op ‘n beledigende manier. Sy het sy gemene speletjie byna met belangstelling begin dophou. Hy het begin deur in die spaarkamer in te trek. Eintlik het sy geweet dat hy besig was om impotent te raak. Sy het die naderende tekens al ‘n geruime tyd opgemerk. Vir die eerste keer in dertig jaar moes hy sy eie bed oortrek en opmaak. Toe begin hy inmeng met die wasgoed. Hy gril vir die idee dat sy wasgoed saam met hare in die wasmasjien gaan. Sy het twee aparte bondels begin was. Sy het gesê gril werk na twee kante toe en begin weier om langer sy sakdoeke te was. Hy moes maar oorskakel sneesdoekies toe. Hy het begin vereis dat sy haar skoene by die voordeur uittrek, want sy trap sy matte vuil. Hy het haar belet om haar leesboek op die sitkamerstoel se leuning te laat lê, want dit laat sy huis onnet lyk. Hy het begin om saans laat huis toe te kom sonder om te verduidelik. Sy vra ook uit nie. Eintlik is dit lekker as hy afwesig is. ‘n Impotente man kan nou ook nie te veel kwaaddoenplekke hê nie. Sy geniet haar werk en het twee goeie vriendinne en mis nie sy geselskap nie.
Toe betree hy die Dettol-stadium; begin om die wasbak en bad en stort te ontsmet nadat sy dit gebruik het. Sy laat hom stilswyend begaan. Eintlik spaar dit haar ‘n klomp werk. Nou weer die kwessie met die tandeborselglasies…
Die volgende oggend nadat hy werk toe vertrek het, klim sy uit die stort. Sy staan nakend voor die toegewasemde spieel en borsel haar tande. Sy kyk nadenkend na sý tandeborsel. Dan neem sy dit uit die glasie uit en kam haar skaamhare tydsaam daarmee.
Dit was 'n goeie een en die wraak, heerlik soet!
8 jaar 2 maande 2 weke 4 dae 12 ure oud
Yip! laat dit vir hom 'n les wees, al het hy dalk nooit geweet nie!! soos gewoonlik, briljant geskryf!
8 jaar 3 maande 3 weke 6 dae 11 ure oud
Mooi man! Mooi! Net jammer die skuldiges gaan nie jou verhaal lees nie. Dit sal hulle twee keer laat dink.
Nee wat Elize doen so voort. Baie goed geskryf.
Jou verhaal het my al hoe moeriger gemaak soos wat ek dit verder lees. Kon die vrou nie reeds oor die troue die man se ego waarneem nie? Het hy eers na die eerste kind sy ware self begin wys - waarom nog kinders? Hoekom het sy nie, nadat die kinders uit die huis was, sy kos in 'n hondebak geskep nie. Of hom gedagvaar vir emosionele verwaarlosing nie? Wat het gebeur toe hy die aand tuis kom en sulke hare in sy tandeborsel kry? Is sy regtig so goed en hy so sleg?
Dit is al die vrae, saam langer as die verhaal self, wat die verhaal so 'n sukses maak. Jou verbeelding werk so goed dat dit baie disfunksionele huwelike beskryf. Jy skryf goeie Afrikaans - outydse Afrikaans soos party jong mense sou beweer. Jou sinne is kort, selfs die kousale sinne. Dit gee 'n hartklop aan die verhaal.
Waaom verloop huwelike soos die een? Jy gee heelwat redes aan, maar as deel van die verhaal. Dit is die berader wat hulle moet uitwys. Of die onderwyser. Maar dan sal jy heel onder die skaamhare moet vervang met "klossie hare". Die jeug se verbeelding is in elk geval goed genoeg.
Na alles, baie dankie.
8 jaar 4 maande 2 weke 2 dae 20 ure oud
Nou gaan ek elke keer my tande met 'n ekstra lekkerkry borsel! :-)
Bleddie goed geskryf!
8 jaar 4 maande 2 weke 3 dae 18 ure oud
Ekskuus, ek is orig!
O ja en ek (dalk verkeerd) dink die verhaal is "af"- dus voltooid en staan as kortverhaal volledig op sy eie bene. Ek dink regtig jy sal afbreuk doen daaraan as jy dit probeer uitspin. Maar dit bevestig my bewering van destyds dat jy duidelik KAN skryf en by prosa moet hou, veral omdat jy duidelik ten minste goeie beheer oor die taal het.
Do zo voort!
Heuningsoet in 'n soms galbitter realiteit!
Goed, ek gaan dit tog, by uitsondering, hier ook neerskryf. 'n Goeie, sterk storie met 'n egte 'knalslot!' Dit is, soos Gerrit Komrij van groot verhale ges♪ het: "Totaal en rondom binne-in die realiteit!"
Jy gaan negatiewe reaksie kry, want ons lewe in 'n wereld waarin (die meeste?) kykers woedende briewe in tydskrifte skryf omdat die skrywers van sepies (sic!) "die karakters nou lelike dinge laat doen!" Praat van "escapism" soos die Engelse dit so akkuraat noem. Alles, net asseblief nie die werklikheid soos dit is nie.
Tolstoi se reuse-roman "Anna Karenina" begin tereg so: " Gelukkige families is almal eners en vervelend.Ongelukkige families is elkeen op 'n unieke wyse ongelukkig."
En Tolstoi was 'n groot(Christen-) gelowige.
8 jaar 4 maande 2 weke 3 dae 23 ure oud
My tone krul om en my ruggraat kielie van lekker kry. Daar kom allerhande wraak gedagtes in my kop. Gee asseblief haar telefoon nommer vir my. Ek wil vir haar 'n paar voorstelle gee.
Jy skryf pragtig! Dit lees asof jy langs my sit en vertel. Wel gedaan! Vertel tog wat verder gebeur.
8 jaar 4 maande 2 weke 4 dae 2 ure oud
Jy mag dit nie aan my doen nie
Ek lees nie sulke rillers nie
Ek krimp ineen en huil! Ek huil by die aanhoor van enige skade aan 'n vrou of kind.
Ek weet sulke dinge bestaan
Ek verstaan nie altyd hoekom 'n vrou sólank en só diep in die modderpoel insak nie.
'n Vrou sien die tekens mos al vroeg.
Iets troos my effe; Net effe.
'n Stille krag kom in haar te voorskyn.
Ek hoop dit het nie gebly by die tande borsel nie.
Ek hoop haar krag het gegroei.
Ek hoop sy het die helsem se lewe begin versuur.
Daar is metodes om sy lewe te vervrommel.
En dit kan nogal vir haar heerlik word ook om te sien hoe hy verkrummel onder die wraak van 'n vrou.
8 jaar 4 maande 2 weke 4 dae 6 ure oud
Die lewe Ongeluk Frustrasie Huwelik Verhoudings Mans Pyn